Я 20-рэ илъэсхэм къащегъэжьагъэу адыгэ диалектологием иIофхэм якъызэхэфын бзэш1эныгъэлэжьхэр пылъых, ау къэIогъэн фаер зэкIэ диалектхэр къызщатхыхьэгъэ ыкIи диалект материал баир зыщытиIэ лъэхъаным диалектыбзэм джырэ изытет нахь IупкIэу къэгъэнэфэгъэныр ищыкIагъэу зэрэхъурэр ары. Адыгэ лъэпкъым исоциальнэ-экономикэ, культурнэ хэхъоныгъэ инэу зыкъызщиIэтыгъэ ыкIи еджапIэм, печатым, радиом, телевидением яфэмэ-бжьымэ лъэшэу диалект жабзэм зыщытырагъэхьэрэ лъэхъаным диалект пэпчъ игъэпсыкIи, ижэбзэ пшъэрылъи зэхъокIыныгъэхэр афэхъух. Ащ елъытыгъэу адыгабзэм иджырэ диалектхэр тIо зэтепфыжьынхэ плъэкIыщт: Адыгэ республикэм къыриубытэрэ диалект жабзэр ыкIи Адыгэ республикэм къыримыубытэрэ диалект жабзэр.